L’Ajuntament eliminarà les parades dels antics ocellaires durant el mandat següent | betevé\n| dimarts, 30 de desembre del 2014, a les 16.06\nHan estat motiu de polèmica des que es van reconvertir. Per la forma i pel que s'hi ven, les antigues ocelleries no van agradar al govern anterior, ni tampoc a l'actual. El consistori va posar una demanda per anul·lar el conveni que va reconvertir les parades, però la justícia ho ha desestimat recentment. L'Ajuntament vol, en paraules textuals, eliminar elements sobrants de la Rambla, en clara al·lusió a les antigues ocelleries, i per això les dues parts negocien ara les condicions per fer-les desaparèixer. MERCÈ HOMS, regidora de Ciutat Vella "Les antigues parades d'ocellaires no responen a l'origen pel qual van ser concessionades. La intenció, evidentment, és poder negociar amb discreció amb ells." Les parades són concessions de Mercats de Barcelona i per eliminar-les l'Ajuntament hauria de pagar indemnitzacions. Els antics ocellaires no volen marxar, estan disposats a negociar i, si cal, refer les parades, però creuen que la decisió municipal amaga altres interessos. XAVIER CUENCA, portaveu d'Antics Ocellaires de la Rambla "Ens sabria molt greu marxar i que al cap d'un any hi posessin terrasses, que és el que sospitem. No entenem per què s'han de gastar diners públics per fer fora la gent." JOAN OLIVERAS, president d'Amics de la Rambla "Nosaltres reivindicàvem que això desaparegués del centre de la Rambla. Contemplem, per tant, amb esperança el procés de negociació que hi ha en aquests moments endagat." Un procés que, per l'Ajuntament, va per bon camí i amb el qual, diuen, no es vol perjudicar ningú. És un dels passejos més irregulars de Barcelona, i això fa que la mobilitat tant de vehicles com de vianants sigui una assignatura complicada. Per evitar aglomeracions es prohibirà que hi hagi terrasses confrontades a banda i banda de la Rambla i es reubicaran altres activitats, com ara els pintors, que a partir del gener també quedaran agrupats a un sol costat del passeig. El pla blinda les 16 parades actuals de floristes i també tots els quioscos de premsa, tot i que no descarta moure'n alguns per fer més fluid el pas de vianants entre el Gòtic i el Raval, creuant la Rambla. A més llarg termini, també es vol millorar la connexió als dos extrems del passeig. ANTONI VIVES, tinent d'alcalde d'Hàbitat Urbà "A la part de dalt és possible caminar adequadament cap a una banda però travessar directament cap a la plaça de Catalunya és molt complicat i ens plantegem fer connexions directes fins a la plaça de Catalunya." Pel que fa al trànsit, es vol potenciar l'ús del transport públic i s'obre la porta a reduir el pas dels vehicles privats, això sí, mantenint el transport de mercaderies que genera activitat econòmica. També es preveu l'ampliació de la vorera del costat Llobregat per tal d'igualar el passeig a banda i banda i donar prioritat als vianants.\nMercè Homs considera que ha arribat l’hora de “buidar la Rambla d’elements sobrants, fer-la més transitable i fluida”, i eliminar-ne, si cal, algunes concessions, com ja es va fer amb les estàtues. Aquesta és una de les raons per fer desaparèixer els quioscos regentats pels antics ocellaires, que mai no han agradat al consistori, raó per la qual es va iniciar un litigi als jutjats. Tot i que els tribunals van donar la raó als comerciants, l’Ajuntament segueix negociant amb ells per buscar una solució que permeti eliminar-los de l’espai central del passeig. Segons Homs, “el que hi hagi a la Rambla ha de ser d’interès general” i les parades actuals “no responen a l’origen pel qual van ser concessionades”. El tinent d’alcalde d’Hàbitat Urbà, Antoni Vives, ha afirmat que les converses mantingudes, sempre amb aquest objectiu final, van “per bon camí”, i a pesar que ha insistit que “no es vol perjudicar ningú”, ha reconegut que “hi ha un bé superior” per tal que la Rambla “sigui allò que volem que sigui”.\nAltres novetats del pla són alliberar d’obstacles les cruïlles per millorar la connexió a peu entre el Raval i el Gòtic, ampliar-hi els passos de vianants; ampliar la vorera a l’altura de l’església de Betlem, perquè hi hagi “àmbits d’igualació” amb la resta de la Rambla, d’altra banda un vial molt irregular, i allargar el passeig pels extrems, amb connexions directes amb la plaça de Catalunya i Colom. Es vol, a més, racionalitzar els usos dels carrils laterals de baixada i de pujada, de manera que l’accés de cotxes privats s’adeqüi als criteris seguits en altres punts de la ciutat, com ara la plaça de les Glòries, on s’ha aconseguit reduir la circulació de vehicles, i a un pla de mobilitat “molt consolidat”. També es preveu aixecar en alguns trams el passeig per “tocar serveis” sota terra i analitzar quines són les millors opcions en la qüestió del paviment. Els nous criteris quedaran en exposició pública durant tres mesos perquè tothom pugui dir-hi la seva.\nL’aprovació inicial d’aquest pla d’ordenació ha estat possible gràcies a la col·laboració del PSC, que ha participat en l’elaboració, i de l’associació Amics de la Rambla, que també hi ha posat cullerada. El projecte -ha explicat el tinent d’alcalde d’Hàbitat Urbà, Antoni Vives- pretén ser “el final d’un procés que va més enllà de ser un instrument urbanístic”. Segons Vives, es vol que la Rambla “sigui un passeig per a la ciutat i de la ciutat, per ser viscut molt més que per ser vist”. Es busca, doncs, “potenciar-ne l’element de vivència” i que qui hi resideixi “es relacioni d’una manera adequada”. Per tot plegat, l’Ajuntament es planteja readaptar l’espai per als vianants, potenciant l’ús del transport públic i facilitant el de conveniència, i no oblidant cap element patrimonial important, com ara els arbres, als quals també es vol protegir “perquè respirin millor”.\nLa regidora de Ciutat Vella, Mercè Homs, ha dit que avui “és un dia molt especial i feliç” perquè s’acaba un període iniciat el desembre de 2011, quan va començar a bategar el Pla cor, que ha recollit durant tot aquest temps les diverses aportacions d’administracions i entitats per convertir de nou el passeig en un eix de referència per als barcelonins. Ara, ha dit Homs, “no es tracta només d’un canvi urbanístic, és una manera d’entendre un espai urbà emblemàtic. De rambles només n’hi ha una, i la tenim aquí, a Barcelona”. La regidora ha afegit que cada dia entre 240.000 i 330.000 persones passen per la Rambla i que s’ha d’agafar “aquesta gentada com una oportunitat”. La presentació del projecte arriba pocs dies després de l’aprovació del pla d’usos del passeig, que el blinda de nous hotels i de l’obertura de més bars i restaurants.\nResum informatiu de Ciutat Vella de l’any 2014\nHoms culpa el Govern espanyol del desgavell d’horaris comercials\nAlberto Fernández acusa Trias de ser una “ganga” per als comerciants de fora de Barcelona\nMor als 60 anys Manel Fernández, precandidat a alcaldable socialista\nPartits d’esquerres donen suport als aturats tancats a l’església del Pi\nEl discurs del rei centra part de l’homenatge a Francesc Macià\nFelip VI, sobre Catalunya: “Els desacords no es resolen amb ruptures emocionals o sentimentals”\nLa fiscalia arxiva la causa del compte fals de Trias a Suïssa\nIniciativa i PP demanen més inversions als barris amb les rendes més baixes\nPablo Iglesias: “Hi haurà canvi polític a Barcelona el 2015”


Catàleg de fenòmens meteorològics\n21 Febrer 2018, 08:02:58\nPàgines:  2 3 4 5 6 Anar Baix\nAutor Tema: Catàleg de fenòmens meteorològics (Llegit 26325 cops)\n« el: 02 Gener 2010, 09:00:36 »\nAmb la col•laboració de tots, us proposo fer un catàleg complert de fenòmens meteorològics i efectes que puguin crear.\nSegur que tots tenim fotos als nostres discs durs, que poden ajudar a entendre, comprendre i a una bona observació.\nRecomano posar el nom del fenomen en negreta, i la foto (per tal de estandaritzar) de 800 x 600.\nSi voleu, podeu afegir algun comentari de com distingir-lo, o quin fenomen associat pot tenir.\nLa idea, com us deia es donar un cop de ma a tots els usuaris registrats o visitants per iniciar-se en un dels passos fonamentals de l’observació manual.\nP.D. : La gracia es que siguin fotos nostres, tret que sigui un fenomen “impossible” per a les nostres càmeres\nRe:Catàleg de fenòmens meteorològics\n« Respondre #1 el: 02 Gener 2010, 12:40:44 »\nLa foto la vaig fer el dia de Nadal des de ca meva.\nExactament no puc dir el perquè del fenòmen, però sí el nom. Ones de Kelvin-Helmholtz\n« Respondre #2 el: 02 Gener 2010, 17:36:50 »\nDes de Siurana de Prades, el dia 30 de desembre passat.\nTeranyina d'esteles, al matí. I posta de sol.\n24 hores després, comença la gran ventada\n« Respondre #3 el: 02 Gener 2010, 18:21:25 »\nLa 1ª és una línia de torbonada, del 7 d'Agost del 2009\nLa 2ª són mammatocúmuls del 25 de juny del 2009\nLa 3ª arc de Sant Martí i virgues del 1 de maig del 2009\nLa 4ª núvols lenticulars del 25 de gener de 2009\n« Respondre #4 el: 21 Gener 2010, 12:10:49 »\nQuina llàstima que aquest tòpic no tingui més activitat, amb lo didàctic que podria ser.\nPoso una foto que em va passar una amiga. És feta amb el mòvil i la va fer perquè li va cridar l'atenció el raig de llum reflectit...on? No hi havia cap bassa d'aigua; ni res més que el terreny. Què en penseu? Sabeu què pot ser? I ja posats, quina classe de núvols són?\n« Respondre #5 el: 21 Gener 2010, 12:22:28 »\nCita de: Badamet en 21 Gener 2010, 12:10:49\nTe pinta de "efecte optic" de la propia lent segurament, es molt dificil "disparar" al sol i que no et surti un d'aquets, els nuvols a parer mes son cirrus\n« Respondre #6 el: 21 Gener 2010, 12:43:13 »\nCita de: Storm-Empordanet en 21 Gener 2010, 12:22:28\nSegur que tens raó. Però ella jura i perjura que això que s'intueix dins del cercle, era "algo".\nBé, de fet va dir ovni. Però, podria ser algun tipus de globus? Llàstima que la qualitat de la imatge sigui el que és...\n« Respondre #7 el: 21 Gener 2010, 12:47:40 »\nApunto el mateix. Reflexions dins al pròpia càmera.\nPensa que el sol està completament "cremat" i aleshores reflexions mínimes i rídicules dins les òptiques són prou importants com per fer-se visibles.\n« Respondre #8 el: 21 Gener 2010, 12:51:53 »\nMoltes gràcies a tots dos. Li diré a la Judith que no la volien pas abduir...\n« Respondre #9 el: 21 Gener 2010, 12:51:55 »\nCert com diu en Boira, a mes, amb segons quina camara digital, es possible que arribis a malmetre el sensor si li fots directe al sol + temps + efecte lupa de les lents\n« Respondre #10 el: 21 Gener 2010, 12:55:05 »\nPer anar fent catàleg: Kelvin-Helmholtz\n« Respondre #11 el: 21 Gener 2010, 13:02:27 »\nArribada d'un possible esclafit\n« Respondre #12 el: 21 Gener 2010, 13:10:10 »\nCita de: Storm-Empordanet en 21 Gener 2010, 12:51:55\nAixò està clar.\nPerò la va fer amb el telèfon convençuda que "allò" no era normal. Justament la va fer per comentar-m'ho: "escolta, tu que hi entens ( ), què et sembla que és això?" Li vaig dir més o menys el que dieu vosaltres i me'n vaig oblidar. La foto és del 2008 (no recordo el mes) i avui, repassat els tòpics, he vist que aquest estava una mica mort i he pensat en aquesta foto.\nP.S. la Judith és real, ara no us penseu que la meva amiga sóc jo mateixa, eh pillins !\n« Respondre #13 el: 21 Gener 2010, 22:50:49 »\nUna foto d'aquest mateix matí a la Vall d'en Bas. Després de la pluja d'ahir, avui al matí hi havia molta boira, i quan aquesta s'aixecava, els camps quedaven "fumejant".\nNo sé com es diu aquest fenòmen, potser només boira, però és ben curiòs.\nMolt interessant el tòpic...\n« Respondre #14 el: 26 Gener 2010, 18:20:27 »\nAquesta foto és preciosa, una passada! Jo tampoc no sé si aquesta fumerola se l'anomena d'una altra manera però, en qualsevol cas, tu et trobaves al lloc indicat i al moment oportú.\nPàgines:  2 3 4 5 6 Anar Dalt\nPàgina creada en 0.065 segons amb 23 consultes.


Fes-te’n soci | Societat Musical l'Om de Picassent\nLa Societat Musical l’Om és una nova associació musical creada a Picassent (l’Horta Sud) l’any 2006. El nostre objectiu és difondre aspectes culturals i musicals a Picassent i el seu entorn mitjançant les nostres agrupacions (orquestra simfònica, banda i cor).\nTreballem per la cultura i la música del nostre poble realitzant concerts, festivals, cercaviles i altres actuacions de caràcter musical o cultural (presentacions de llibres, exposicions, teatre, etc.). Pretenem posar a l’abast de tot el món tant els grans compositors clàssics (Vivaldi, Mozart, Händel, Bach, Corelli, Haydn, …) com també altres compositors més contemporanis (Falla, Britten, Grieg, Chapí, Prokófiev, …).\nLa nostra Societat és un espai capaç d’aglutinar persones de sensibilitats diverses, capaces de treballar per un objectiu compartit: la música.\nA més iniciem als xiquets, xiquetes i adults de la nostra escola de música en el meravellós món de la música on aprenen hàbits de comportament social i afectiu, cultura musical i a tocar un instrument.\nI per aquests motius i en els temps que corren per a la cultura i la música, et demanem la teua col·laboració en aquest projecte. Vine a l’AUMA (Aulari de la Música i les Arts de Picassent), coneix-nos i fes-te’n soci.\nSi et fas soci, també t’informarem periòdicament dels nostres concerts i activitats, rebràs una vegada a l’any la nostra revista durant les festes de Santa Cecília (novembre) i et proposarem actuacions perquè tu pugues posar el teu granet per millorar la situació de la nostra cultura musical.\nVine i participa de la cultura i la música!


Selecció femenina de futbol d'Espanya - Viquipèdia, l'enciclopèdia lliure\nSelecció femenina de futbol d'Espanya\nequip femení de futbol que representa Espanya\nLa selecció femenina de futbol d'Espanya representa Espanya a les competicions internacionals de futbol femení.\nSelecció de futbol d'Espanya\nJorge Vilda (2015-)\nArantza del Puerto (70)\nVerónica Boquete (34)\nMillor clas. FIFA\n14 (2015, 2016)\nPitjor clas. FIFA\n21 (2004, 2008)\nEspanya 0-1 Portugal\n(A Guarda, 5 de febrer de 1983)\nEspanya 17-0 Eslovènia\n(Palamós, 20 de març de 1994)\nEspanya 0-8 Suècia\n(Gandia, 2 de juny de 1996)\n2 (Primera el 2015)\nVuitens de final (2019)\n2 (Primera el 1997)\nVa ser creada en 1983, encara que els seus orígens es remunten a 1971, quan va jugar el seu primer partit no oficial. El primer torneig per al qual es va classificar va ser l'Eurocopa 1997, i va arribar-ne a les semifinals.\nDesprés de setze anys sense classificar-se per a una fase final, hi va retornar a la Eurocopa 2013, on va arribar als quarts de final. Dos anys després va jugar per primera vegada el Mundial, al Canadà. Espanya va caure a la primera fase, i després del torneig Jorge Vilda va substituir Ignacio Quereda (seleccionador des de 1988). La selecció va aconseguir classificar-se de nou per jugar el Mundial de França de 2019, on va obtenir la seva primera victòria mundialista i va arribar a vuitens de final. L'equip va caure eliminat davant dels Estats Units, triple campió mundial.\n1 Plantilla 2015-16\n1.1 Jugadores per equip\n3 Aparicions a fases finals\n3.1 Mundial 2015\n3.2 Eurocopa 2013\n3.3 Eurocopa 1997\nJugadores per equipModifica\nFC Barcelona Bergara, Diéguez, O. García, R. García, Hermoso, Landa, Paños, Putellas, Serrano, Torrejón\nAtlético Madrid S. Bermúdez, P. Borja, Gallardo, E. González, Meseguer, Sampedro\nValència CF I. Andrés, C. Férez, Ouahabi, Sullastres, Vilas, Zornoza\nArsenal FC Corredera, Losada, N. Pablos\nAthletic Club Paredes, Vázquez\nAlabama Crimson Tide Jiménez\nBayern Munic Boquete\nRCD Espanyol Pereira\nUD Granadilla M.J. Pérez\nMontpellier HSC Torrecilla\nRayo Vallecano López\n1 Fase de grups. Selecció eliminada millor posicionada en cas de classificació, o selecció classificada pitjor posicionada en cas d'eliminació.\nSetzens de final\nVuitens de final\nFinal / Bronze\n1996 Mundial 1995\n2000 Mundial 1999\n2004 Mundial 2003\n2008 Mundial 2007\nFitxer:Flag of Gran Bretanya.svg 2012 Mundial 2011\n2016 Mundial 2015\n1991 Eurocopa 1991\n1995 Eurocopa 1995\nCorea Sud 1\nPaïsos Baixos 1\nAparicions a fases finalsModifica\nPrimera fase — 0 victòries, 1 empat i 2 derrotes — 2 gols a favor (Boquete 1, Losada 1) i 4 en contra.\nQuarts de final — 1 victòria, 1 empat i 2 derrotes — 5 gols a favor (Boquete 2, Hermoso 2, Putellas 1) i 7 en contra.\nSemifinals — 1 victòria, 1 empat i 2 derrotes — 3 gols a favor (A. Parejo 3) i 4 en contra.\nM. Castillo (4)\ndel Puerto (4)\nR. Castillo (4) García (4)\nFuentes (3) Puñal (2) Chivite (1)\nI. Parejo (0)\nA. Parejo (4)\n↑ Furia Roja\n↑ España cae eliminada del Mundial tras dar una gran imagen ante Estados Unidos "El País"\nObtingut de «https://ca.wikipedia.org/w/index.php?title=Selecció_femenina_de_futbol_d%27Espanya&oldid=27181989»\nDarrera modificació: 12 maig 2021 a les 22:53\nLa pàgina va ser modificada per darrera vegada el 12 maig 2021 a les 22:53.


Landing Desenvolupament d'Aplicacions Multiplataforma\n+ English in programming\nCurs 22-23. Inscripcions obertes.\nT’ajudem en tot el procés de matriculació. T’esperem!\nT'agrada el món de la programació?\nAquest és el teu Cicle!\nCrea jocs d’entreteniment\nDissenya i gestiona BBDD\nAmb el Cicle Formatiu de Grau Superior en Desenvolupament d’Aplicacions Multiplataforma seràs especialista en el desenvolupament i la implantació d’aplicacions informàtiques multiplataforma.\nUtilitzaràs tecnologies i entorns de desenvolupament específics, garantint l’accés a les dades de forma segura i complint els criteris d’usabilitat i qualitat exigits als estàndards del sector. Dominaràs Java, MySQL, XML, CSS i UX Design, entre d’altres.\nCicle 100% oficial\nEl nostre Cicle Formatiu de Grau Superior en Desenvolupament d’Aplicacions Multiplataforma compta amb un pla d’estudis completament homologat i orientat a l’obtenció de llocs de treball:\nTitulació: Oficial, homologada a España i la UE\nModalitat del Cicle: Presencial\nInici de les classes: Setembre 2022\nDuració del Cicle: 2 anys acadèmics\nEntra en el món laboral de la programació!\nen Cicles Formatius\nTreballen o treballen/estudien:\na Prat Educació\n* Font: Inserció laboral dels ensenyaments professionals 2021. Generalitat de Catalunya\nPràctica, pràctica i més pràctica\nLa nostra prioritat és preparar-te perquè disposis del màxim oportunitats professionals en el futur. Per això desenvolupem una proposta formativa integral basada en els següents 3 pilars:\nContinguts amb sentit, sempre adaptats a la realitat empresarial del sector.\nOrientem gairebé el 100% de la formació a l’aula a fer activitats pràctiques.\ncontinua i pràctica\nPrioritzem sempre l’avaluació continuada i la pràctica dels continguts.\nMés enllà de la Titulació de Tècnic/a Superior, a PRAT Educación et preparem durant el Cicle per a l’obtenció d’aquests certificats, que també et permetran acreditar les teves competències:\nCisco, Certified Nerworking Associated (CCNA)\nSublime: editor de text\nMySQL: llenguatge relacional BBDD\nAndroid Studio: desenvolupament per aplicacions Android\nen l’àmbit mobile (IOS y Android)\nResponsable de disseny i manteniment de webs\nEspecialista en gestió de BBDD\nExperts amb tu a l'aula\nAmb una àmplia experiència pràctica en el sector del cicle.\nTots al teu servei, sempre a prop teu.\nFormació extra en Lideratge\nLes organitzacions exigeixen cada cop més perfils professionals de transport i logística competents en matèria de lideratge. Per això, dins del cicle rebràs també formació extreuen habilitats i competències bàsiques de lideratge.\nLes pràctiques a empreses et permetran conèixer sobre el terreny els reptes professionals i empresarials del sector de la programació. Comptem amb una Xarxa d’Empreses Col·laboradores formada per més de 500 empreses, moltes de líders en el seu àmbit. Aquesta és una mostra:\nPràctiques en empreses a l’estranger\nExperiència professional internacional\nAdaptació a les demandes del mercat laboral europeu\nCapacitació en competències lingüístiques\nDuració: 2 mesos (extensibles)\nAmpliació curricular d’hores d’anglès\nPrioritat de l’evaluació pràctica\nPrioritat de l’evaluació continuada\nAssimilació més eficient dels aprenentatges\nReconeixement de l’esforç i la constància\nFacilita la incorporació al món laboral\nOrientació professional al alumne\nGestió d’ofertes laborals d’empreses del sector\nMillora de la feina\nProposta de candidats òptims a les empreses\nFoment del networking professional\nEts emprenedor? Tens una idea de negoci? PRAT Educación posarà a disposició dels estudiants que ho requereixin un servei d’assessorament en el procés de creació i desenvolupament d’iniciatives d’emprenedoria i empresarials.\nNova etapa per a tothom\nEls alumnes de Cicles provenen de centres diversos. Tots inicien aquesta nova etapa en la mateixa situació, en un nou entorn de relacions personals i socials, i en un excel·lent ambient de formació i treball.\nL’acompanyament permanent dels tutors i els professors afavoreix la teva progressió acadèmica i el teu òptim procés de construcció personal i professional.\nEstem al centre de Barcelona!


Actualitat - Hotel S'Agoita\nI és que les condicions climàtiques i paisatgístiques envejables d’aquesta zona costanera, situada entre el municipi de Blanes i la frontera francesa, permeten gaudir de mil i una activitats en els escenaris naturals més espectaculars. Molts d'ells catalogats com a...\nEls 10 pobles amb encant de la Costa Brava que has de visitar\nEls pobles amb encant de la Costa Brava són el pretext perfecte per fer excursions durant les nostres vacances\nEls pobles amb encant de la Costa Brava possiblement estan a un segon pla per a molts visitants. És normal quan en aquesta zona es troben algunes de les platges i cales més espectaculars de tota Espanya. També és normal quan existeix una àmplia oferta d'oci, d'activitats de turisme actiu o visites culturals.\nNo obstant això, aquests pobles de l'interior són una opció magnífica per...\nLa cultura de la Costa Brava és rica i heterogènia. És...\nLes millors platges i cales de Platja d’Aro per gaudir al màxim\nPlatja d’Aro no necessita presentació. Aquest petit poble és una de les destinacions estiuenques per excel·lència de la Costa Brava: per les seves platges i cales, els seus serveis, la seva oferta d'oci, les activitats a l'aire lliure, etc.\nPlatja d’Aro és una destinació familiar certificada des de 2015. Les seves zones costaneres són un dels grans atractius que confirmen aquesta...\nCicle d'estiu amb cantades d'havaneres i sardanes gratuïtes a Platja d'Aro\nAquest juliol i agost pots gaudir d’un cicle d'havaneres de petit format i sardanes a diversos espais de Castell d’Aro, Platja d’Aro i S’Agaró. En total, seran una dotzena d'actuacions gratuïtes i a l'aire lliure que garantiran totes les mesures de seguretat.\nA continuació, us deixem el programa:\nLes cantades havaneres són sempre dissabte (22.30 h) amb la següent...\nAlliberar la teva passió, delectar-se amb paisatges únics, respirar aire pur… I és que pedalant es descobreix món! Què...\nHotel pet friendly: Les raons per viatjar amb la teva mascota a la Costa Brava\nEstaràs d'acord que les mascotes són en molts casos l'alegria de la casa. No els importa si ets maco o lleig, ric o pobre, afortunat o desafortunat. El seu amor i fidelitat cap als amos és incondicional. És per això que un hotel pet friendly és la millor opció per gaudir de vacances amb la família al complet.\nL'Hotel S’Agoita, situat en el centre de Platja d’Aro, a 150 metres de la...\nTorna a viure moments màgics amb una escapada a la Costa Brava\nA partir de l'1 de juliol, l'Hotel S’Agoita, un hotel familiar al centre de Platja d’Aro, torna a obrir les seves portes amb il·lusió, ganes i totes les mesures per garantir als seus hostes estades còmodes i segures. Si busques una escapada a la Costa Brava espectacular... estàs a prop de començar a imaginar-la!\nLa ubicació de l'hotel, el seu tracte professional i pròxim i les seves...\nCaracteritzada pels seus penya-segats, els seus boscos de pins i les seves cales amagades, la Costa...\nSón tants els motius que, si haguéssim d'explicar-te'ls tots, no acabaríem. Però en...


L'indignant anunci d'Idealista: 65.000 euros per 5 metres quadrats\nBarcelona. Dijous, 20 de Maig 2021. 18:12\n"Ideal per inversors", profetitza l'anunci. Al carrer Huertas, un parador cèntric de Madrid, s'ofereixen unes "bufones golfes d'ús residencial molt acollidores i lluminoses". Per 65.000 euros és teu. De tan sols cinc metres quadrats. Segur?\n"Miguel de Cervantes, Lope de Vega, Góngora o Quevedo"\nEl polèmic anunci va ser ofert al portal immobiliari 'Idealista' i les imatges no quadren gaire amb la 'bufona' definició: es tracta d'un espai minúscul. A pocs metres es concentren un sofà, una nevera petita, un microones, una petita vitroceràmica, una pica i un vàter. Tot en un. Suposo que tot és acostumar-se. Si vols prendre un refresc assegut al lavabo, ho pots aconseguir sense moure't.\nAnuncio l'Idealista / @elzulista\nUn dels problemes que causa indignació a les xarxes és el preu. Si es fa la divisió del preu total -65.000 euros-, surt que el metre quadrat costa un total de 13.000 euros. En un quart pis i sense ascensor, és clar. Segons el seu oferent, el preu es justifica per la ubicació: la descripció resa que "va ser en el seu moment lloc de demora de grans literaris com Miguel de Cervantes, Lope de Vega, Góngora o Quevedo". Segur?\n"Te'l treuen de les mans"\nLa polèmica oferta exemplifica la crisi d'habitatge i de lloguer a la capital espanyola i ha estat compartida a xarxes per 'El Zulista', un compte de Twitter que recull ofertes de lloguers i pisos que, com el seu propi nom indica, són difícilment habitables: "Bona nit zulistas! Zulo traster a Madrid. Cinc metres quadrats de bufones 'golfes'. Converteix-te en propietari zulero, te'l trauran de les mans!", avisa en el seu comunicat.\nL'oferta corre risc a més de sobrepassar el límit legal establert. A Madrid la normativa actual exigeix que els pisos comptin amb 38 metres quadrats mínims d'habitabilitat i 25 si són tipus estudi. Tanmateix, això afecta les noves construccions i no les registrades abans de la promulgació de la llei actualitzada el 2004. Si aquest va ser lloc de demora de Cervantes, potser se'n lliura.


El tall de la C-14 provoca cues de més de dotze quilòmetres en l’operació tornada del pont - Altaveu el diari digital d'Andorra\nEl tall de la C-14 provoca cues de més de dotze quilòmetres en l’operació tornada del pont\nProp d’un centenar de persones han bloquejat la carretera durant dues hores, fet que ha provocat retencions entre la presa d’Oliana i Coll de Nargó, per reclamar una solució educativa per a una nena de nou anys afectada per una malaltia minoritària\n08/12/2021 (17:43 CET)\nEls concentrats tallant la carretera. M.M.\nCom s’esperava, el tall de la C-14 per reivindicar una solució educativa per a la Maria, una nena de 9 anys que pateix una malaltia minoritària, està generant importants complicacions de trànsit a la zona. Els problemes, a més, arriben en un dels moments àlgids de l’operació retorn del pont de la Puríssima. Les retencions superen els dotze quilòmetres, entre la presa d'Oliana i Coll de Nargó.\nEl tall estava previst entre les quatre i les sis de la tarda. El grup de manifestants s’han situat a l’altura de la presa d’Oliana. La família de la Maria, que pateix una malaltia minoritària que ni tan sols té nom -simplement se la coneix com la síndrome 9p i es calcula que només afecta entre 100 i 150 persones a tot el món- reclamen que s’ofereix a la menor una escola d’educació especialitzada on pugui estar interna tota la setmana.\n“És l’últim recurs per fer visible la vulneració de drets i que se’ns escolti”\nAl Pirineu, lamenten, no existeix cap centre d’aquest tipus. I denuncien que la Generalitat només els ofereix l’opció d’anar al col·legi d’Oliana, on consideren que no hi ha prou recursos per atendre la menor. Asseguren que el tall de carretera és l’única alternativa que han tingut per cridar l’atenció i forçar a l’administració a trobar una solució al cas.\nI, per ara, està clar que han aconseguit una afectació important. El tall, en el qual han participat prop d’un centenar de persones, ha provocat important cues de vehicles que, justament, baixaven del Pirineu, sobretot del Principat, per tornar als seus punts d’origen. La retenció afecta ara mateix tot el tram de túnels del pantà d’Oliana, fins a l’encreuament amb Coll de Nargó. Per tant, més de dotze quilòmetres de cua. La previsió és aixecar l’acció cap a les sis de la tarda.\nEl tall ha bloquejat un bon nombre de cotxes que tornaven del Pirineu.\nDeu mil euros de fiança per evitar la presó per a l’agressor del pàrquing


2017 novembre : 400 colps\nFCCC organitza una mostra de youtubers socials\nLes noves formes de narratives audiovisuals escapen als formats establerts pels mitjans clàssics i abasten les característiques de la xarxa: velocitat, ubiqüitat i remix. A més, ja no es tracta només d’un art o una pràctica cultural i aquestes es converteixen en una eina de la nostra comunicació quotidiana. Ací i ara, el Festival Cinema Ciutadà Compromés 2017, organitzat per Acicom, innova amb una mostra de Youtubers socials\n. Es tracta d’una mostra de Youtubers valencians que fan ús d’eixe canal de comunicació per donar a conèixer les seues opinions al voltant de temàtiques socials i compromeses de l’actualitat.\nEl programa presenta productes dels youtubers literàries i dels que fan l’humor més valencià i en valencià, sense oblidar els nous formats més característics que han posat de moda les noves generacions més joves. La mostra pretén repassar el ventall d’oportunitats que ofereix aquesta nova gramàtica audiovisual, una nova manera d’escriure l’audiovisual, que trenca les regles tradicionals del seu relat estructurat. es indrà l’oportunitat d’escoltare allò que les persones joves necessiten dir en veu alta. Està confirmada la participació de Miss Tagless –una de les creadores més conegudes entre l’audiència valenciana- amb un vídeo especial produït especialment pel FCCC. També participarà en la mostra El Renao, youtuber de la població de Sueca que destaca pels seus videoclips, entre altres formats diferents dels que fa ús en el seu treball comunicatiu. Entre les Youtubers literàries assistirà Rolly Haacht, que explicarà com Youtube es un canal adequat per difondre continguts relacionats amb la literatura.\nEl disseny de la sessió del festival dedicada a la mostra serà diferent al habitual, ja que el fenomen Youtuber té unes característiques concretes de duració i format. Per tant, es tractarà de fer un recorregut informatiu, acompanyat de comentaris i tertúlia breu en cada vídeo per conèixer més sobre este nou fenomen cultural que triomfa entre adolescents i joves estudiants. S’intentarà saber per què neix, com es fa, quines tècniques utilitza, com es relaciona amb els subscriptors i com es finança.\nLa Mostra tindrà lloc demà dimarts dia 14 de novembre a l’Octubre Centre de Cultura Contemporània, (C/ San Ferran, València) a partir de les 19.00 hores. L’entrada es lliure fins omplir el saló d’actes.\nFrame Up: Cinema breu d’animació\nL’expo Frame Up: Cinema breu d’animació en Las Naves reuneix projectes de curtmetratge d’animació realitzats en diferents tècniques, vinculats amb la Universitat Politècnica de València. Dos d’ells han estat preseleccionats per als premis Goya: Impromptu, de María Lorenzo, i The Neverending Wall, de Silvia Carpizo.\nA més de les projeccions, l’exposició recull imatges dels concept arts, dissenys de personatges, escenaris i cut out, entre altres materials que mostren el procés creatiu que han seguit les persones responsables dels curtmetratges. Els treballs es podran veure fins al 24 de novembre.\nMaterial de somnis, 30 anys de Filmoteca\nDes de la dècada dels trenta al segle XX, les filmoteques han sigut els organismes responsables de protegir, restaurar i custodiar el patrimoni cinematogràfic. La nostra, la Filmoteca Valenciana arriba al seu trentè aniversari i per celebrar-ho ha organitzat aquesta exposiciò. Material de somnis reuneix en un espai comú, una selecció del patrimoni fílmic del que la Filmoteca valenciana és dipositària. Cartells, programes de mà, originals d’escenografies, guions, correspondència, fotografies, bibliografia i hemeroteca antigues, càmeres, projectors, mostres de les pel·lícules restaurades i les publicacions pròpies. Una mostra de tot un fons imprescindible per al patrimoni cultural del poble valencià que ensenya no solament un quefer estètic i cultural sinó també la història mateixa de la cultura popular i les seues modes. La memòria col·lectiva dels pobles.\nLa mostra que està organitzada per la Direcció d’audiovisuals i cinematografia, Institut Valencià de Cultura, Vicerectorat de Cultura i Igualtat de la Universitat de València i Centre Cultural La Nau de la Universitat de València, i comissariada per Nieves López – Menchero Martínez, es podrà visitar amb entrada lliure fins el 25 de febrer en els següent horaris: de dimarts a dissabte, de 10:00 a 14:00 hores i de 16:00 a 20:00 hores; diumenge i festius, de 10:00 a 14:00 hores (dilluns tancat).\nNova edició de CurtCreixent\nCurt Creixent és un espai de reflexió i debat sobre el curtmetratge. Awusta que serà ja la tercera edició es dedica enguany a un tema clau de l’audiovisual i la cultura: els públics. En la trobada es debatrà sobre com els espectadors canviem en relació amb l’oferta de cinema que coneixem i la que cerquem en les diferents pantalles. Així, al costat dels professionals de la programació, la gestió audiovisual, o el periodisme, es compartiran experiències de difusió i comunicació del cinema més curt, que s’expandeix amb les noves tecnologies. Nous camins que connecten les pel·lícules amb els públics i dels quals volem parlar i debatre entre totes les persones assistents.\n09.30-10.00 h Presentació de la jornada\n10.00-11.30 h 1a sessió: Els públics del cinema i la cultura\n11.45-13.15 h 2a sessió: El curt en TV i mitjans digitals\n13.15-14.00 h 3a sessió: Debat i propostes\n16.00-18.00 h Presentació de festivals i projecció de curts\nDivendres 10 de novembre de 2017, Saló d’actes del MuVIM (Carrer de Quevedo 10, 46001, València)\nInfo i inscripcions sessions de matí: curtcreixent@gmail.com\nOrganitzen: Institut Valencià de Cultura, MuVIM i Some Like It Short\nCol·laboren: La Cabina Festival Internacional de Mediometrajes de València, Festival Ciutadà Ciutadà Compromés-ACICOM, Cinema Jove Festival Internacional de València.\nHem tingut alguns problemes amb el servidor que ens han impossibilitat publicar durant uns dies. Intentem recuperar el pols de l’actualitat.


Acte de lliurament del premi Barcelona a l'Empresa Innovadora en Conciliació i Temps 2017 | Info Barcelona | Ajuntament de Barcelona\nActe de lliurament del premi Barcelona a l'Empresa Innovadora en Conciliació i Temps 2017\nEn el decurs de l'acte, la doctora Estrella Montolío Durán, catedràtica de Lingüística Hispànica de la Universitat de Barcelona i experta en comunicació amb perspectiva de gènere, impartirà una conferència sobre comunicació en les empreses i organitzacions.\n20/02/2018 19:20 h\nL’acte de lliurament de la sisena edició del premi Barcelona a l’Empresa Innovadora en Conciliació i Temps tindrà lloc el dia 19 de març de 2018, a les 17.30 hores, al Saló de Cent de l’Ajuntament i serà presidit pel primer tinent d’alcaldia, Gerardo Pisarello.\nEn aquesta edició s’han presentat 26 empreses i organitzacions, que opten a les diferents modalitats del premi: empresa de menys de 10 persones treballadores, d’entre 10 i 50, d’entre 51 i 250 i de més de 250. També s’atorguen mencions especials a empreses i organitzacions que formen part de la Xarxa NUST (Nous Usos Socials del Temps).\nEl jurat, integrat per 13 representants dels diferents sectors —administració local, empresarial, sindical, universitari, cooperatiu i social—, va deliberar durant el mes de desembre i va destacar l’alt nivell de les bones pràctiques pel que fa a conciliació i temps de totes les empreses i organitzacions que s’han presentat al premi.\nEntre les propostes presentades, el jurat ha pogut comprovar que les mesures de conciliació s’estan aplicant en molts sectors econòmics diferents i en organitzacions amb formes jurídiques també força diverses, la qual cosa palesa l’extensió de les mesures de conciliació dins de les empreses i les organitzacions.\nEn el decurs de l’acte, la doctora Estrella Montolío Durán, catedràtica de Lingüística Hispànica de la Universitat de Barcelona i experta en comunicació amb perspectiva de gènere, impartirà una conferència sobre comunicació a les empreses i organitzacions.\nL’acte està obert al públic —tot i que cal inscriure-s’hi prèviament— i disposa d’un servei d’acollida per a infants de 3 a 10 anys i un servei de traducció al llenguatge de signes. Es poden fer consultes mitjançant el correu electrònic empresesnust@bcn.cat.\nEnllaç amb les edicions anteriors del premi


21 d'octubre de 2020 Diaris i revistes\nUn dia del mes de febrer de 2016 la xarxa es va omplir de missatges que anunciaven la consumació d’un fet que, dissortadament, tothom esperava que es produïs d’un moment a l’altre: la mort de Muriel Casals de resultes de les seqüeles d’un cop que es va fer al cap en caure quan va ser atropellada per una bicicleta.\nEn qüestió de minuts Twitter, Facebook i un munt de mitjans digitals escampaven la trista notícia a tort i a dret. He dit ‘un munt de mitjans’, no ‘tots’ perquè hi va haver una excepció, un silenci en relació a la notícia que a molts ens va sorprendre: Vilaweb no deia res.\nAlguns, impacients de mena, feien anar amunt i avall de la xarxa que a can Vilaweb badaven. Però no: senzillament abans de difondre una notícia tan trista com aquella que afectava un afer tan seriós com és la mort d’una persona els responsables del mitjà varen considerar que havien de posar-se en contacte amb la família… que els va assegurar que la situació era extrema però que la Muriel, contra el que algú havia esbombat, encara era viva i que quan el traspàs fos consumat ho farien saber a tota la gent que assistia desconcertada al desenvolupament, portes enfora, d’aquella situació.\nPer això, tan bon punt la família va informar que ja s’havia arribat al final aleshores –no abans, aleshores– va ser quan Vilaweb va posar la notícia al capdamunt del seu portal i amb el relleu que sens dubte mereixia.\nÉs molt possible que aquell vespre la pàgina hauria tingut un munt de còpies i rebots si s’hagués afegit al carro de la majoria dels mitjans, però en aquelles quatre parets del carrer Ferlandina es van mantenir fermament fidels a uns criteris ètics que els honoren i que, n’estic segur, els va atorgar el respecte d’un munt de lectors.\nPer això si entreu en l’apartat ‘Les deu raons per les quals heu de fer-vos subscriptor de Vilaweb’ (vegeu aquí) us trobareu amb declaracions com aquestes: ‘Aquest és un moment complicat per als mitjans. La crisi generalitzada per la qual han passat ha fet que molts hagin optat pel sensacionalisme, maldant per aconseguir tants clics com fos possible. VilaWeb sempre ha refusat aquesta opció. A VilaWeb no trobareu notícies tretes de context, de mal gust, que graten en la morbositat o que intenten enganyar-vos per aconseguir que hi entreu. I això fa molts anys que ho fem.’\nCert. Fa molts anys que ho fan. I ahir en vàrem tenir una mostra més quan cap a quarts de vuit del vespre va escampar-se per la xarxa una filtració de la Cadena SER que deia que la sentència sobre les actuacions del Major Trapero i els seus companys de judici era absolutòria.\nUna vegada més una filtració sobre un altre assumpte seriós –no era una mort, d’acord; però afectava a la vida d’unes quantes persones durant els propers anys– s’escampava sense aturador… amb el clamorós silenci, una vegada més, de Vilaweb. Un silenci que s’ha trencat finalment (vegeu aquí) aquest matí a les nou i cinquanta sis minuts que ha estat quan la ‘Audiencia española’ ha comunicat la sentència a les parts i s’ha pogut verificar amb fets, no amb filtracions, el que des d’ahir s’havia escampat per tots els mitjans.\nEvidentment, amb aquest apunt no pretenc entrar en valoracions sobre la Cadena SER, la ‘Audiencia española’ o altres actors d’aquests fets. (De fet les reaccions de decència i dignitat en relació a Catalunya no solen ser habituals a españa i, per tant, és prudent que vigilem per on ens pot venir ara la garrotada, encara que sigui amb un bastó folrat de vellut). No pretenc, dic, entrar en valoracions sobre altri, però sí que m’ha semblat remarcable i exemplar el capteniment que la gent de Vilaweb ha mantingut una vegada més. Un capteniment que demostra l’estima que senten pel seu ofici i el gran respecte que tenen per tots els qui els seguim i ens els creiem.


Gästehaus Oberland Wallgau Alemanya - Ofertes d'hotels amb els MILLORS DESCOMPTES EN LÍNIA\nZugspitzstr. 15, Wallgau, Wallgau, Alemanya, 82499 - Veure al mapa\nApartament Estàndard amb Vista sobre la Muntanya (Standard Apartment with Mountain View)\nApartament amb Vista sobre la Muntanya (Superior Apartment with Mountain View)\nConvenientment situat a Wallgau, Gästehaus Oberland és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Wallgau. Wi-Fi gratuït en totes les habitacions, aparcament de cotxes, habitació familiar són només algunes de les comoditats que fan que Gästehaus Oberland sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, TV satèl•lit/cable, reproductor de DVD/CD a cada habitació. L'hotel ofereix instal.lacions fantàstiques, incloses sauna, solàrium, jardí, per ajudar-vos a relaxar després d'un carregat dia a la ciutat. Gästehaus Oberland és un lloc ideal d'estada pels viatgers que busquin encant, comfort i facilitat a Wallgau.\nTots els tipus de viatgers (55) Parelles (41) Viatgers en solitari (3) Famílies amb infants petits (7) Famílies amb infants grans (2) Grups (2)


Apunta't a la XXII edició del Congrés de Periodisme d'Osca | Col·legi de Periodistes de Catalunya\nInici / Actualitat / Apunta't a la XXII edició del Congrés de Periodisme d'Osca\nL'Associació de Periodistes d'Aragó i l'Ajuntament d'Osca organitzen la XXII edició del Congrés de Perodisme d'Osca els pròxims 3, 4 i 5 de novembre.\nL'Associació de Periodistes d'Aragó i l'Ajuntament d'Osca organitzen la XXII edició del Congrés de Perodisme d'Osca els pròxims 3, 4 i 5 de novembre. L'edició d'enguany combinarà el format virtual i presencial en horari de tarda. Pots recuperar les ponències de l'edició anterior a través del canal de YouTube de les jornades.\nEl col·legiat i director de La Vanguardia, Jordi Juan, inaugurarà unes jornades que comptarà amb la participació de periodistes com Ignacio Escolar, Andrea Ropero o Pedro Vallín. Destaquem la taula rodona "Twitter: Periodismo o addicción" amb la participació del col·legiat Alberto Gómez, on s'abordarà la relació d'aquesta xarxa social amb els periodistes. Els inscrits també podran assistir als tallers: "Cómo dar noticias de mal tiempo sin necesidad de ahogarte", "Crónica personal", "Comunicación científica" o "Periodismo narrativo".\nL'aforament del congrés s'ha vist reduït per la situació sanitària. Els membres del Col·legi de Periodistes de Catalunya poden assistir-hi presencialment per 50 euros (28,57% de descompte sobre l'entrada general) i virtualment per només 20 euros. Per gaudir del descompte caldrà adjuntar una còpia del carnet col·legial.\n17.30 h: Taula rodona "Twitter i el periodisme"\n18.30 h: Conferència "Periodisme i politització"\n16.30 h: Taula rodona sobre periodistes migrants\n17.30 h: Taula rodona "Periodisme fora de les redaccions"\n18.30 h: Conversa entre Joseph Oughourlian i Ignacio Escolar\n16.30 h: Presentació de nous projectes\n17.30 h: Taula rodona "El tractament de la violència de gènere al periodisme"\n18.30 h: Conversa de clausura entre Andrea Ropero i Lola Ester


França retira d'urgència tots els lots d'un fuet de marca catalana per salmonel·losi\nFrança ha anunciat la retirada d'uns productes catalans per salmonel·losi | PixaBay\nEl seu consum està vinculat amb 45 casos d'intoxicació, 25 dels quals corresponents a nens\nper Andrei Crista 17/07/2021 17:02h\nFrança ha anunciat aquest dissabte, 17 de juliol, la retirada de tots els lots d'una marca de fuet que estaria rere un brot de salmonel·losi al país veí. Segons les autoritats sanitàries franceses, unes 45 persones haurien patit problemes, 27 dels quals nens, després de consumir aquests productes.\nFrança retira lots d'embotits catalans per casos de salmonel·losi\nEls casos de salmonel·losi estan relacionats amb el consum de fuets produïts per l'empresa catalana Embotits Caula S.L., amb seu a Girona. La relació entre el consum i la malaltia es va confirmar el passat 15 de juliol, gràcies a les investigacions de la Direcció de Sanitat i Salut Pública de França.\n"A partir d'avui es procedirà a la retirada de tots els lots", ha detallat el ministeri de Sanitat francès. Els casos de salmonel·losi comparteixen les mateixes característiques genètiques, i es van produir entre el 24 de juny i el 15 de juliol, segons el Centre Nacional de Referència de Salmonel·losi.\nRecordem que una intoxicació per salmonel·losi té com a resultat uns trastorns gastrointestinals importants. Es caracteritza per l'aparició sobtada de diarrea o vòmits, acompanyats en molts casos de febra i mal de cap. Generalment, els símptomes apareixen entre 6 i 12 hores després del consum dels productes contaminats.\nEn nens, dones embarassades, persones immunodeprimides o gent gran, els símptomes poden ser força més greus. El ministeri de Sanitat de França recomana a les persones que hagin adquirit els productes retirats que no els consumeixin. Si ho prefereixen, poden tornar-los als punts de venda on han estat adquirits.\nAl mateix temps, les autoritats sanitàries veïnes demanen a les persones que pateixin símptomes que acudeixin a un expert mèdic. Ara bé, si han passat almenys set dies des de la consumició, i hi ha hagut cap molèstia, no hi ha d'haver cap preocupació.\nRetiren i prohibeixen un popular complement alimentari a Espanya\nFa pocs dies, l'Agència Espanyola de Medicaments i Productes Sanitaris (AEMPS) també va anunciar la retirada i prohibició d'un popular complement alimentari. Es tractava de 'Melatonin 3 MG', en format càpsula, que suposadament ajudaven a dormir i descansar.\nEl motiu d'aquesta dràstica decisió per part de l'agència ha estat el fet que no s'havia avaluat la seva eficàcia. "No ha estat avaluat ni autoritzat prèviament abans de la seva comercialització". El fet que el producte contingui un alt percentatge de melatonina fa, a més a més, que hagi de ser catalogat com a medicament.\nLa melatonina, present amb tres grams per comprimit en el producte retirat, pot presentar diverses reaccions adverses. Està fabricat, segons l'Agència Espanyola de Medicaments i Productes Sanitaris (AEMPS), a l'empresa Quality Supplements and Vitamines dels Estats Units.\nLa seva distribució i venda, però, es realitza a través de l'empresa Extension Europe BV, amb seu als Països Baixos. Cal dir que la seva compra es realitzava a través d'Internet. En cas de tenir-lo a casa, es recomana no consumir-lo.\nLa melatonina és una hormona produïda per la glàndula pineal i relacionada estructuralment amb la serotonina. Participa en una gran varietat de processos cel·lulars, però també neuroendocrins i neurofisiològics.\nHabitualment, s'associa al control dels ritmes circadiaris i a l'adaptació al cicle de llum i foscor del dia. Alhora, també s'associa a un efecte "hipnòtic o estimulant de la son". És per això que el seu consum pot produir alteracions com migranya, insomni, irritabilitat, mal de panxa, úlceres bucal o dermatitis.\nTambé pot causar somnolència i les autoritats recomanen prendre-la amb molta precaució, sobretot si pot suposar un perill. Finalment, val a dir que és possible trobar una alternativa al producte retirat. Es tracta d'un medicament totalment autoritzat que conté un principi actiu de 2mg de melatonina.\nGirona França Alerta Sanitària


Titulars dels diaris d’avui dilluns 14 de juny: Discrepàncies sobre si la manifestació contra els indults ha punxat o no – Castellvilarenc.info\nby ACN 14/06/2021 14/06/2021\nFoto: Marta Lasalas( El Nacional. cat)\nEl Periódico: “Baló d’oxigen a Sánchez abans d’encarar els indults”\nTitulars diversos als diaris d’aquest dilluns:\nEl Punt Avui entrevista la consellera d’Universitats i Recerca, Gemma Geis: “Per a mi l’1-O va ser un mandat polític cap a la independència”. El rotatiu també destaca la manifestació a Madrid contra la concessió dels indults als líders independentistes condemnats pel referèndum de l’1 d’octubre de 2017: “La dreta fa llufa a Colón”.\nTambé el diari ‘Ara’ dóna protagonisme a la protesta contra els indults amb la fotografia principal de la portada i el titular: “La triple dreta no omple Colón”. A la part superior, una entrevista al periodista Ernesto Ekaizer, especialitat en informació judicial: “Felip VI era beneficiari de fons a l’estranger durant el 3-O”.\nLa Razón titula unes declaracions d’uns assistents a la manifestació a Madrid: “No somos la ultraderecha, solo somos demócratas”. El diari també destaca la victòria de l’alcalde de Sevilla, Juan Espadas, a les primàries per ser el candidat del PSOE a presidir la Junta d’Andalusia: “Sánchez vuelve a derrotar a Díaz:\nsu candidato arrasa en las primarias”.\nPortada monotemàtica al diari ‘ABC’, amb una gran imatge de la manifestació contra els indults al sobiranisme: “Clamor contra la entrega de Sánchez al independentismo”.\nAquesta protesta també ocupa una posició privilegiada a ‘El Mundo’: “No a los indultos”. El rotatiu madrileny també ressò de les primàries socialistes: “Espadas gana a Díaz y Sánchez controlará el PSOE de Andalucía”.\n‘La Vanguardia’ també parla de la concentració a Madrid amb el titular i la fotografia principal de la portada: “Una dreta dividida i menys mobilitzada clama contra els indults”. Així mateix, al lateral s’hi recull el resultat de les primàries del PSOE-A: “Juan Espadas bat Susana Díaz i serà el candidat del PSOE andalús”.\n‘El Periódico’ aposta per una portada-resum de la situació política que afronta el president del govern estatal, Pedro Sánchez: “Baló d’oxigen a Sánchez abans d’encarar els indults”. La primera plana destaca tres temes d’actualitat que afecten el dirigent espanyol: “Vox copa la deslluïda protesta de la madrilenya plaza de Colón”, “Espadas arrabassa el poder del PSOE andalús a Díaz” i “Podemos segueix el guió y Belarra reemplaça a Iglesias”.\n‘El País’, en canvi, dedica el titular a les investigacions sobre presumpta corrupció al PP i l’excomissari José Manuel Villarejo: “Cospe: Apoyo a tope en todo. Me envía a Orti con 100”. La fotografia sí que és per a la concentració a Madrid: “La derecha marcha contra los indultos pero evita juntarse”


Elogi a l’avinguda Cerdanyola | elCugatenc\nElogi a l’avinguda Cerdanyola\nRecorde el primer cop que vaig vindre a Sant Cugat. Era un estudiant universitari que tot just començava a entendre què era això de la independència social –que no econòmica– en haver anat a parar a mig miler de quilòmetres de casa. Amb tota la innocència i il·lusió d’aquells primers anys d’universitat vaig anar creuant carrers i carrers fins arribar a l’avinguda Cerdanyola. Cada volta que torne a passar per allà em ve a la ment la frase que li vaig dir a la meua parella: “Quin barri més xulo”. Després de creuar un casc antic convertit insatisfactòriament en un d’eixos centres comercials que tant poc m’agraden, vaig arribar a una xicoteta pàtria com la que em va veure créixer al meu poble.\nDe tant en tant ho reivindique. Perquè sí, hòstia, un barri obrer és una xicoteta pàtria que barreja fum de cotxes, gent que matina, fruita als mostradors, un supermercadet de barri i unes quantes terrasses de bar. Normalment tenen els parcs a prop però apartats, evidenciant que tot allò es va dissenyar sense tindre en compte la verdor, que només es deixa entreveure per alguna placeta –diga-li plaça d’en Coll en aquest cas.\nLa meua pàtria de menut era arrastrar el dit per les parets dels edificis de quatre o cinc plantes que s’aixecaven imponents al costat d’una vorera tirant a estreta i amb l’escaló desdibuixat. I, clar, arribar a casa i haver-me de llavar les mans per a no deixar empremtes negres per tot arreu. La meua pàtria era pegar-me una carrera de l’escola a casa quan m’havia deixat alguna cosa i poder arribar sa i estalvi després de fer una frenada en sec a cada pas de vianants. Era agafar i menjar-me els fruits de l’arbre que hi havia al costat de l’escala que salvava un de tants desnivells del terreny. Podria seguir enumerant mil i una vivències.\nTot això m’ho va recordar l’encant de l’avinguda Cerdanyola. Un encant que no és més que aquella certa obscuritat dels edificis enganxats els uns als altres –crec que en aquell moment no em vaig fixar ni tan sols amb els arbres–, la propera però genialment imperfecta convivència de vehicles i persones, les voltes i voltes que cal fer per a trobar lloc per a aparcar i aquell immoble més vell que treu el nas entre edificis que amb o sense placa franquista criden al cel: “Ministerio de la Vivienda”.\nAra, l’avantprojecte que ha presentat l’Ajuntament per a vianantitzar l’avinguda segurament mate per a sempre molts d’eixos elements. Això em genera una contradicció important. Perquè, qui no vol un barri amb més presència dels vianants? Però eixa priorització té mil i un condicionants que ara no em pararé a explicar perquè ja els argumenten els defensors i detractors del projecte. Però, ja que estic soltant idees i records: D’on trauran ara els xiquets eixa sensació de llibertat d’anar amb la bicicleta davant d’un cotxe i pedalejar tant fort que penses que voles fins a trobar aquell xicotet buit on apartar-te entre els cotxes aparcats? Quan ho pense, encara em ve un sospir, com si just acabara de pedalejar.\nEn fi, nostàlgies a banda, segurament ens cal renovar els pobles i ciutats, perquè l’urbanisme dels 60-70 no és l’òptim, i tampoc els dels anys posteriors. Perquè hem d’acostumar-nos a renunciar al cotxe, a tornar a comprar amb cabassos i carrets, a jugar al carrer tranquils –al meu poble els han de tallar per a jugar a pilota valenciana; sinó, cap al trinquet– i, en definitiva, cal reconquerir el carrer. Això, ben fet, té molt més valor que qualsevol altre argument, perquè posa per sobre de tot la salut del planeta –i la nostra pròpia–. El repte és fer-ho sense pujar el valor del terreny i, en conseqüència, els lloguers i valor cadastral (del qual depèn l’IBI), un efecte del qual uns quants se’n felicitarien perquè “què bé, és bo que el meu pis tingui més valor” –una lògica preocupantment mercantilista d’un dret bàsic– però molts altres se’n ressentirien, potser anant-se’n fins i tot. El més important és que el barri que existisca després de les obres siga el barri que volen i poden permetre’s els seus veïns, el que inclou la gent que matina, la fruita als mostradors, el supermercadet de barri i les terrasses de bar.\nL’aprovació del Pla del Monestir-Sant Francesc augmenta el debat sobre l’avinguda Cerdanyola\nEls comerciants i alguns veïns s’oposen a la vianantització mentre altres residents veuen amb bons ulls la proposta del govern, que tot just aquests dies ha recollit neguits per ajustar el projecte bàsic abans d’aprovar-lo.\nEs presenta la vianantització de l’avinguda Cerdanyola i els comerciants anuncien accions legals\nLes obres haurien de començar al primer trimestre del 2019. Tot just ara el projecte es troba en exposició pública.


La Ceja del Tambo, primer concert d'una banda simfònica colombiana a Puçol\nLa Banda Simfònica de La Ceja representa a Llatinoamèrica en el Certamen Internacional de Bandes de Música que se celebra en el Palau de la Música de València, i com a complement a la seua gira valenciana, el divendres 2 de juliol, a les 20'30 hores, actua en la Casa de Cultura de Puçol.\nPotser un dels certàmens més prestigiosos del món, en l'apartat de bandes de música, siga el de València, per això no és res estrany que per als representants triats de cada país siga una oportunitat única de donar a conéixer la seua cultura.\nEste és el plantejament amb què s'acosta a València la Banda Simfònica de La Ceja del Tambo, un dels vint-i-sis municipis que formen el departament d'Antiòquia, en la regió d'Orient Antioquenyo, a Colòmbia. Coneguda sobretot per la seua gran tradició religiosa i educativa, La Ceja compta també amb una de les bandes més prestigioses de Colòmbia i és l'única sud-americana present en el certamen valencià de 2010.\nDesprés de la seua presència el 30 de juny en el Palau de la Música, els colombians també actuaran a Puçol, gràcies a l'esforç del Centre Musical i Instructiu Santa Cecília, que ha organitzat un acte de reconeixement a esta prestigiosa banda que, després de l'acte protocol·lari de recepció oficial, oferirà un concert en el saló d'actes de la Casa de Cultura, sobre les 20'30 hores del divendres 2 de juliol.\nEs dóna la circumstància que per a poder realitzar esta mini gira, la Banda Simfònica de La Ceja ha hagut de realitzar una col·lecta entre els seus veïns, que han realitzat donatius a la corporació d'Amics de la Banda de La Ceja, perquè la situació de crisi generalitzada no permetia traslladar tots els seus membres fins a la Comunitat Valenciana, el que oferix un valor afegit a la seua presència a Puçol.\nPer a la regidora de Cultura, Dolores Sánchez, “és una oportunitat única de disfrutar en directe d'una banda de música colombiana, per això quan ens va proposar la idea el Centre Musical i Instructiu Santa Cecília no vam dubtar a apostar per esta idea que, d'alguna forma, servirà per a tancar la programació cultural de la Casa de Cultura durant de l'estiu”.


Terra Alta - La Farinera\nLa Terra Alta és una de les comarques de Catalunya, amb capital a Gandesa. Pertany a la província de Tarragona i forma part de l’àmbit territorial de les Terres de l’Ebre. Limita al nord-est amb la Ribera d’Ebre, al sud-est amb el Baix Ebre i a l’oest amb la Matarranya.\nLa Terra Alta és constituïda per un conjunt de terres enlairades situades al marge dret de l’Ebre. El nom de Terra Alta li ve per aquesta situació de territori enlairat respecte a les comarques veïnes de la Ribera d’Ebre i del Baix Ebre. La Terra Alta és una comarca sense rius importants, de fet només toca el curs de l’Ebre en la punta de l’extrem nord, en l’aiguabarreig amb el Matarranya, en ple embassament de Riba-roja.\nLa comarca de la Terra Alta s’organitza entorn de Gandesa, cap comarcal. Els límits comarcals actuals són els mateixos que es varen definir el 1936 i posteriorment el 1987. S’estén per una superfície de 743.36 km² i té una població de 12.943 habitants (2009).\nLa base econòmica dels habitants de la Terra Alta és l’activitat entorn del camp i la transformació dels productes agrícoles. La manca d’aigua per a regar les planes enlairades fa que hi predomini el secà, dedicat majoritàriament als conreus llenyosos.


Eleccions Veneçuela: Capriles: “Estic molt preocupat per l’actitud de Maduro” | Internacional | EL PAÍS Catalunya\nCapriles: “Estic molt preocupat per l’actitud de Maduro”\nL'excandidat presidencial i líder opositor a Veneçuela analitza en una entrevista els resultats de les eleccions parlamentàries de diumenge i les seves conseqüències\nCaracas 10 DES 2015 - 01:28\tCET\nHenrique Capriles (Caracas, 1972) es mostra exultant. En el moment de l'entrevista, aquest dimarts a la tarda a la seva oficina a Caracas, el CNE encara no ha publicat de forma oficial els resultats de les eleccions parlamentàries a Veneçuela, però a l'excandidat presidencial no el preocupen. “La Unitat va obtenir 112 escons, el partit oficial, 55, és a dir, tenim majoria qualificada”. Creu que el retard a donar les dades respon al fet que l'oficialisme està tractant de digerir el resultat.\nPregunta. Amb aquesta majoria a l’Assemblea poden desmuntar l'estructura de poder que ha creat el chavisme.\nResposta. Aquesta és la matriu d'opinió que busca crear el Govern, dient que aquesta és una Assemblea revengista. Aquesta és una Assemblea per fer que al país imperi la justícia. La justícia és l'enemiga de la revenja.\nP. Però quins canvis institucionals són urgents?\nR. El canvi al Tribunal Suprem de Justícia és urgent. Veneçuela té un 92% d'impunitat en els homicidis. Volem una administració de justícia que funcioni, aquesta és un desastre. El poble va votar un canvi de rumb, en l'àmbit econòmic, en el social, però també per una institucionalitat.\nP. Es parla molt d'una llei d'amnistia, però, a més d'això, quin és el programa polític de la MUD?\nR. Per mi les prioritats són l'economia, les qüestions socials i la inseguretat. Cal interpel·lar tots els ministres d'Economia i que retin comptes, cal demanar la xifra d'inflació oficial, que no se sap des del desembre de l'any passat. La diplomàcia petroliera ha d'acabar-se, no hi ha d’haver més petroli regalat. Del tema de l'amnistia, Maduro hauria de llegir el resultat, començar amb un gest, com, per exemple, alliberar els presos polítics i fer una crida al país a la unitat nacional.\nP. Dins de l'oposició hi ha grups amb prioritats diferents. Quin serà el criteri que se seguirà?\nLi vaig dir a Zapatero: “President, digui-li a Nicolás Maduro que el país necessita diàleg, de debò. No una farsa\nR. Aquest que estic dient. Hi ha altres temes que no són gens excloents, com que es resolgui d'una vegada la situació dels companys que estan presos per raons polítiques, però quina és la prioritat de la gent que va anar a votar diumenge? La seva situació econòmica, personal. Que hi hagi un grup dins de la Unitat que no ho vegi important… Està en el seu dret, però al final donarà l'esquena a la majoria del país? Diumenge va guanyar Veneçuela, però també una política, que és la que nosaltres hem proposat. Si volem que hi hagi democràcia, les diferències es resolen a les urnes. L'any passat alguns ens deien que Veneçuela no arribaria a aquestes eleccions, que nosaltres érem uns estafadors. Jo no vinc aquí a cobrar factura, però sí a reiterar que ha guanyat una política. Fins i tot n’hi ha uns que diuen que estan a favor del canvi que ens van dir covards. Però no hi ha res que ho indiqui.\nP. Sent que hi ha hagut un canvi en el discurs de l'oposició aquest últim any?\nR. De la gent, sí, es va expressar diumenge. D'alguns dirigents, no, no hi ha manera que canviïn. Crec que hi ha un problema seriós, estructural. Jo he sentit unes quantes declaracions que dic: “Déu meu, no se n’adonen”. Així com Maduro no se’n va adonar, n’hi ha que no s'han adonat tampoc del que va passar diumenge. No ho han entès. Quin va ser l'error de l'any passat? Van convocar un canvi al Govern quan tenia un 54% de suport popular. Explica'm com canvies un govern amb aquest suport. En la política el quan influeix. Als carrers havies de canviar el Govern? Els carrers són punts de trobada. Això ja va passar, va quedar enrere, però va ser un error que ens va costar a tots. Aquest és el problema de la Unitat, que quan es comet un error l’hem de pagar tots. A més, no s'ha rectificat públicament, no han volgut. Això és cosa seva. Aquest plantejament errat no va convocar, a més, la majoria del país, que viu en els sectors populars.\nP. El Govern segueix culpant la guerra econòmica de la derrota. No és un senyal preocupant que no canviï aquesta narrativa?\nR. Totalment preocupant. La guerra econòmica, la por… tot això va sortir derrotat. Tornar a esgrimir aquest argument és d'algú que està tancat en una habitació i no sap què va passar diumenge.\nP. Maduro ha reconegut els resultats, però fa la sensació que no accepta la derrota. Què és el que més l’inquieta?\nQuin va ser l’error de l'any passat? Van convocar a canviar el Govern quan tenia un 54% de suport popular\nR. Estic molt preocupat per l'actitud de Maduro. Ho dic amb el millor esperit constructiu, pels senyals que ha donat. Maduro hauria de posar-se a l'ordre de l’Assemblea Nacional, convocar la unió del país, convidant-lo a resoldre la crisi econòmica. Què ha fet? Convocar reunions del PSUV. Segueix al Palau de Miraflores, però cada vegada en una habitació més petita. Han perdut 17 estats del país, alguns, d’emblemàtics, l'estat natal del president Chávez… No és que hi hagi uns diputats menys. Hi va haver un pronunciament clar, sense matisos, contundent.\nP. L'oficialisme ha fet una crida a continuar la lluita al carrer. En algun moment l'oposició haurà de buscar el suport al carrer de la seva nova majoria?\nR. Per mi el carrer ha de ser reivindicatiu, tenir una causa justa, no pot ser carrer per carrer. Això no porta enlloc. La polarització a Veneçuela no és entre poble i poble, és entre una cúpula i els veneçolans i el resultat de diumenge és un resultat aclaparador contra la cúpula. Si el Govern no canvia caldrà canviar el Govern. Estem esperant amb molta serenitat, maduresa i humilitat que digereixin el resultat de diumenge però la crisi avui està pitjor que diumenge. En el primer trimestre de l’any que ve hi haurà d’haver algun tipus de desenllaç o, si no hi ha solució, s’haurà de promoure en el marc de la Constitució.\nP. Parla d'una revocació?\nR. Qualsevol dels mecanismes que hi ha a la Constitució cal debatre'ls i prendre una decisió. Pot ser aquest, una esmena a la Constitució retallant el període i convocant un procés d'eleccions… Hi ha diferents mecanismes establerts.\nP. El tema ideològic segueix jugant un paper tan important o són més aviat els interessos d'aquests grups que fa que ells no prenguin certes mesures?\nR. Aquest és un Govern ideològic de cara enfora. Però n'hi ha prou a veure'ls en el seu exercici. No són socialistes. Sembla que el seu conflicte és que un diàleg és un senyal de feblesa, quan és tot el contrari. Maduro va poder ser l'estadista diumenge a la nit. Si hagués convocat un diàleg al país, aquell mateix dia, hauria recuperat terreny. El món l'hauria vist com un estadista. Què va fer Maduro? Tot el contrari. Dir que va perdre les eleccions perquè l'oposició amagava el menjar. El mateix argument que va fer servir durant la campanya, el va tornar a repetir a la nit. Feia que volguessis trucar-li i dir-li: “Nicolás, ha vist el resultat? El que et van donar va ser una bona clatellada. A tu i al teu Govern. No tant als teus candidats. Per això, jo estic molt preocupat, com a veneçolà, perquè sé la situació, la tensió que hi ha en aquest país. Jo no he apujat el to, tot el contrari. Els donarem una oportunitat, perquè digereixin.\nP. Amb quina part del chavisme es poden estendre ponts?\nR. Va ser el que li vaig demanar al president Zapatero. Li vaig dir: “President, digui-li a Nicolás Maduro que el país necessita diàleg, de debò. No una farsa”. No hi ha un canal de comunicació. Hi ha diversos grups de poder dins de l'oficialisme, n'hi ha un que és Maduro, un altre que és Cabello, un altre que anomenen els 4F, un altre que és Jorge Rodríguez. Sembla que estiguin en un torneig a veure qui es queda, qui és més dur davant del país, però hauria de ser tot el contrari. Hauria de ser, qui té la sensatesa de llegir el resultat, i convocar el diàleg del país.\nP. D'aquests grups, amb quin creu que és més fàcil dialogar?\nR. Probablement, amb els del 4F. Alguns són governadors, companys del president Hugo Chávez, del seu projecte del 4 de febrer, l'intent de cop de l'any 1992. He pogut conversar informalment amb alguns i fa l'efecte que hi ha molta més consciència de la gravetat de la crisi que hi ha al país i de la incapacitat del Govern en aquest moment. Qualsevol dirigent del Govern que tingui contacte amb el poble, sense posicions fanàtiques, crec que és, sens dubte, un interlocutor vàlid per obrir un canal de comunicació. Són conscients que el problema a Veneçuela no és que l'oposició amaga el menjar, ni és Obama ni és Rajoy.\nP. Vostè no estarà a l'assemblea, quin paper jugarà en tot el que ha de venir?\nR. Hi ha projectes de llei que jo portaré a l'Assemblea Nacional i la veritat és que amb la majoria dels diputats tinc canals de comunicació pel pes polític que jo puc tenir al país. El que promouré és que no perdin el focus, cap on anem. Cap a un canvi incloent, que ens permeti unir el país, treure'l de la crisi, créixer econòmicament, generar ocupació, fer baixar la inflació. Aquest país ja fa temps que no veu la llum. Els últims tres anys a Veneçuela han estat terribles, amb una crisi sense precedents. El vot de càstig que hi va haver, perquè n'hi va haver, cal convertir-lo en vot militant del canvi.\nP. Continua pensant en la presidència?\nR. Per a ningú és un secret la meva aspiració a dirigir aquest país. Totes les aspiracions són legítimes, a més. Jo no desqualifico l'aspiració que pot tenir qualsevol. És el seu dret. Hi ha un arbre que té arrels molt més profundes que les que un sector de l'oposició pensava que tenia. Aquí es va fer un esforç amb molts recursos econòmics, amb molt lobby fora en termes de propaganda per intentar destruir el meu lideratge i no van poder. Què passarà després? No sé, en aquest moment, la meva principal preocupació és l'economia del meu país, la situació de crisi, la profunda inestabilitat en què es troba Veneçuela.\nP. Com valora la presència de l'expresident Zapatero, i abans de Felipe González, a Veneçuela? Quin paper pot jugar Espanya en aquest canvi?\nR. La visita de Zapatero va ser molt positiva. Va mantenir sempre una actitud constructiva, es va veure amb el Govern i amb nosaltres. És l'esperit que sé que és el d'Espanya, que és que a Veneçuela hi hagi diàleg. Abans va venir el president Felipe. Quan un veu els seus plantejaments són absolutament correctes. Espanya i tota la comunitat internacional han de seguir demanant diàleg. Si els governs demanen diàleg a Maduro li serà molt difícil negar-s'hi. Es quedarà aïllat. Quan es canviarà el Govern? Dependrà del que digui i faci Maduro. Els temps dependran d'ell.


Observatori del Joc Online (OJO) - Els més joves, de qualsevol origen social, són els que practiquen en major mesura les apostes en línia, segons l'Informe Joventut a Espanya 2020\nEls més joves, de qualsevol origen social, són els que practiquen en major mesura les apostes en línia, segons l'Informe Joventut a Espanya 2020\nD’acord amb l ‘«Informe Joventut a Espanya 2020» de l’Institut de la Joventut (INJUVE), presentat el passat mes de març, un 16,2% de joves reconeixen jugar habitualment a jocs d’apostes. Així mateix, un 12% del total de l’enquesta en la qual es basa l’estudi, diu que practica jocs d’atzar habitualment a través d’internet.\nAquest estudi ha analitzat en profunditat la ludopatia entre la joventut, entesa com una patologia de caràcter psicològic que comporta a una addicció als jocs d’atzar. El caràcter addictiu del joc és especialment preocupant quan es parla del col·lectiu jove, per trobar-se en una edat particularment vulnerable.\nUna addicció masculinitzada\nQuan s’analitzen els determinants i perfil dels que juguen a apostes es comprova que és una pràctica normalment masculinitzada. En el joc d’atzar en general participen el 26% dels homes enfront del 6,8% de les dones. Quan s’analitza el joc en línia la distància és més gran: el 19,5% dels homes enfront del 4,6% de les dones. A mesura que augmenta l’edat augmenta també la propensió al joc.\nLes apostes en línia: una porta a la ludopatia més jove\nDels resultats d’aquest treball s’extreu que els més joves, de qualsevol origen social, són els que practiquen més les apostes en línia. Entre els 15 i els 19 anys, el 11,7% de joves juga en línia, mentre el 14,1% aposta tant en línia com fora: quan ets molt jove el format en línia facilita l’accés a les apostes.\nA mesura que avança l’edat cada vegada més joves se sumen a aquesta pràctica, al temps que va guanyant terreny el joc en entorns online i offline, i guanyen preponderància els que estan ocupats laboralment o tenen menys estudis. L’Informe apunta també que les i els joves amb una mica de recursos, però d’entorns socials més vulnerables, són més propensos als jocs d’atzar.\nL’«Informe Joventut a Espanya 2020» està elaborat a partir d’una mostra representativa de 6.467 joves d’entre 15 i 29 anys, residents a Espanya, als quals s’ha preguntat per la situació de l’educació, de l’ocupació, de l’emancipació, pels seus interessos i actituds pel que fa a l’oci, la sexualitat, la igualtat de gènere i el canvi climàtic, així com per l’efecte que la pandèmia ha tingut en les seves vides.\nAquest informe es presenta com una radiografia general de la situació de les i els joves espanyols elaborada a partir de dades fiables i representatius i que pretén servir de base per al disseny d’unes polítiques públiques de joventut que es tornen més urgents que mai per l’impacte de la Covid-19.


Adam Raga busca el domini en les competicions en territori francés - EbreDigital.cat\nAdam Raga buscarà mantenir la seua bona trajectòria en les competicions en territori francès, on juntament amb Doug Lampkin amb 13, són els que més victòries han aconseguit, encara que amenaçats a tan sols una per Toni Bou.\nEl Trial GP de França es disputarà al circuit de Charade, després del parèntesi de tres setmanes, de les dos primeres proves a la localitat italiana de Tolmezzo. El recorregut s’ha vist afectat aquesta temporada a diferència de la passada, amb dos úniques voltes a un circuit de 12 zones, en la prefectura de Puy-de-Dome, amb assistència màxima d’un miler de persones.\nEl temps màxim permès per efectuar la primera volta serà de dos hores i mitja. Després de 15 minuts de descans per avituallament, s’afrontarà la segona amb un temps d’una hora i 45 minuts, amb un temps total permès de 4 hores i 30 minuts per pilot, i a diferència de la prova d’Itàlia, tan sols es disputarà un dia de competició, el diumenge 4 de juliol. El pilot d’Ulldecona ocupa actualment la segona posició al Mundial de Trial a l’aire lliure, després del segon lloc en la primera jornada i el tercer en la segona, per darrere de Toni Bou que arriba com a líder.


Diumenge, taller 'Nosaltres al ciberespai' — Ajuntament d'Igualada\nSou a: Inici / Noticies / Diumenge, taller 'Nosaltres al ciberespai'\nDiumenge, taller 'Nosaltres al ciberespai'\nAquesta iniciativa permetrà posar a l’abast dels més petits el món de les dades, les xarxes i la informació digitals\nActualment, aquest és un món de dades. Què vol dir això? Com es generen les dades? Què són ben bé? Què passa a les xarxes socials? Les dades aporten coneixement, però com? A qui més en donen, d’informació o coneixement? Com funcionen xarxes socials com Facebook i què implica deixar-hi una empremta virtual? Aquestes són algunes de les qüestions que s’aniran plantejant al llarg de la visita i del taller experimental Nosaltres al ciberespai que aquest diumenge, 12 de febrer, a les 12h, el Museu de la Pell d’Igualada ofereix a l’entorn de l’exposició Immersos en les dades. (Una) adaptació de l’exposició ‘Big Bang Data’ del CCCB.\nLa conceptualització d’aquesta activitat correspon a La Mandarina de Newton, una empresa amb una remarcable experiència en els camps de la ciència, la tecnologia, l’art i el disseny, en la promoció de l’aprenentatge i la cultura de la innovació per a la millora de les capacitats estratègiques, adreçant-se a públics de totes les edats. Aquest taller, d’una hora i mitja de durada, s’adreça a famílies amb infants a partir de 6 anys. La participació és amb entrada lliure i està condicionada a l’aforament del taller.\nExposició Immersos en les dades · Olga Subirós i José Luis de Vicente, que van comissariar l’exposició Big Bang Data, produïda pel CCCB el 2014, són també els responsables de la versió itinerant Immersos en les dades, amb què el Museu de la Pell obre la seva programació d’exposicions temporals per al 2017. En ella es donen a conèixer els trets més significatius i destacats del que suposa la producció de dades en quantitats massives en tant que un dels fets fonamentals dels temps actuals.\nMentre que al llarg dels últims quinze anys el cost d’emmagatzemar informació digital ha disminuït enormement, el nombre de dispositius que capten, produeixen i transmeten dades s’ha multiplicat de manera exponencial. La vasta infraestructura industrial que es desplega arreu del món per emmagatzemar memòries, paraules, imatges i actes ja requereix el 2% del consum energètic mundial. L’explosió de les dades creix desenfrenadament, sense que ningú no en pugui veure la fi.\nL’exposició, organitzada pel Programa d’Arts Visuals de la Diputació de Barcelona en col·laboració amb l’Ajuntament d’Igualada, es pot visitar amb entrada gratuïta i en horari de dimarts a divendres de 10 a 14h, dijous i divendres de 16 a 20h, i dissabtes, diumenges i festius d’11 a 14h.\nAltres activitats previstes · Encara queden places per al taller per a majors de 55 anys anomenat (Re)cerques a Google a estudi, que tindrà lloc el dimarts, 14 de febrer, de 17 a 18:30h. També és gratuït i cal fer la reserva prèvia al 93 804 67 52 o a m.igualada@diba.cat. En el marc de l’exposició ja s’han ofert visites i conferències dels seus comissaris i una Cryptoparty, a més del programa destinat a alumnes de primària, secundària, batxillerat i cicles formatius.


Com veure pel·lícules sense wifi gratuïtament – jp-geek.com\n1 Com veure pel·lícules sense wifi gratuïtament\n1.2 Vídeo principal d’Amazon\n1.4 Google reprodueix pel·lícules i TV\nEls serveis en streaming com Netflix i Amazon video principal ens permeten estar al dia dels nostres programes de televisió preferits i més interessants. Tanmateix, la transmissió encara és un gran desavantatge, ja que és necessari tenir accés a Internet en tot moment.\nAixò vol dir que no són gens avantatjoses quan viatgen a l’estranger. Però sense preocupar-te, els millors serveis de streaming permeten que la gent pugui veure pel·lícules fora de línia. A més, és gratuït, com a part del compte estàndard. A més, en aquesta guia, us oferirem una descripció completa de com podeu veure pel·lícules sense wifi gratuïtament. La millor part és gratuïta i legal.\nPodeu descarregar pel·lícules gratuïtes per veure fora de línia a Android i altres plataformes integrades a la vostra subscripció regular. La baixada de contingut no compta el nombre de pantalles en què es pot veure.\nTanmateix, no tot el contingut es pot descarregar, però busqueu una fletxa cap avall dins dels dispositius compatibles que assegureu el contingut, com ara que es pugui veure una pel·lícula sense wifi. Netflix s’ha demostrat a tot el món com una de les millors maneres de descarregar pel·lícules o qualsevol altre contingut.\nSi voleu saber veure pel·lícules sense wifi gratuïtament amb Netflix, és molt bàsic: heu de descarregar l’aplicació Netflix directament al vostre PC en lloc d’utilitzar el navegador..\nHi ha una aplicació Netflix disponible a Google Play Store i Microsoft Store que podeu descarregar per accedir a aquests serveis de streaming. Malauradament, Linux o mac no tenen disponible una aplicació Netflix, per tant, no tenen l’opció de veure pel·lícules fora de línia.\nNetflix facilita la cerca de pel·lícules descarregables introduint un nom de gènere o qualsevol paraula clau específica relacionada amb la vostra elecció. A més, també ha guanyat la seva reputació a causa de les seves altes velocitats de transferència, però aquesta variaria en funció del vostre tipus i velocitat de connexió. Tanmateix, la majoria de la gent pot veure pel·lícules gratuïtes sense descarregar-se o fora de línia.\nVídeo principal d’Amazon\nÉs senzill descarregar pel·lícules per veure-les sense connexió des del vídeo principal d’Amazon. Quan navegueu per totes les opcions, seleccioneu l’opció “Lliure per a mi” a la part superior de la pantalla de l’aplicació. Totes les dades d’Amazon es poden descarregar i mirar-lo fora de línia sense wifi.\nCom descarregar pel·lícules en un ordinador portàtil és molt senzill. Només heu de seleccionar el botó de baixada situat a sota de la descripció de la pel·lícula escollida i, a continuació, dirigir-me a les meves coses per accedir a totes les vostres pel·lícules fora de línia.\nUn dels avantatges concrets d’Amazon Prime és la gran col·lecció de descàrregues de pel·lícules que ofereix, amb varietats entre tot tipus de gèneres, incloses opcions per a nens.\nA més, Amazon Prime ofereix molt més en el seu paquet amb accés a sèries audibles, pistes de música, llibres electrònics i molts altres prometedors beneficis. El vídeo principal d’Amazon està disponible en diverses plataformes com Android o IOS, sent una de les millors maneres de descarregar pel·lícules o de transmetre-les en línia.\nTens ganes de recollir informació i motivació durant el viatge? STREMIO assegura que el buit s’ha omplert. Podeu descarregar el contingut fàcilment per veure-lo fora de línia al portàtil i assegurar-vos que el porteu durant tot el viatge.\nSTREMIO pot resultar ser un company de viatge fiable durant tot el viatge, així que assegureu-vos d’instal·lar-lo al dispositiu abans de la sortida. STREMIO ofereix més de 2000 continguts per descarregar i inclou subtítols per a diversos idiomes.\nDesprés de navegar per converses de STREMIO que semblen útils, toqueu la fletxa per baixar pel·lícules per veure-les fora de línia. STREMIO també ofereix una funció creativa per crear llistes de reproducció personalitzades per determinar la vostra tria dels temes que us agradin de manera que pugueu veure-les durant el temps lliure sense consumir el vostre preuat temps navegant..\nA diferència de moltes altres aplicacions esmentades anteriorment, aquesta aplicació proporciona contingut gratuït, de manera que és una excel·lent elecció per ser més lleuger a les butxaques.\nGoogle reprodueix pel·lícules i TV\nPodeu descarregar les pel·lícules de reproducció de Google fora de línia, la qual cosa us permet descarregar pel·lícules i programes de televisió en cinc dispositius. Si teniu un dispositiu iOS, no podreu fer compres a l’aplicació. Tanmateix, això no és vàlid per als usuaris d’Android.\nTrobar contingut a Google play és fàcil gràcies a la seva simplificació. És molt similar a Amazon, de manera que podeu trobar ràpidament les pel·lícules que heu de veure en qualsevol moment i lloc. El fet de poder descarregar les teves pel·lícules i programes de televisió en els teus dispositius portàtils, especialment quan viatges amb nens, et proporciona tranquil·litat i viatges sense embuts durant tot el teu viatge de lleure..\nPodeu descarregar pel·lícules per veure-les fora de línia en un ordinador portàtil mitjançant YouTube si el podeu trobar. Hi ha un botó de descàrrega vinculat a cada descripció del vídeo, però requereix un servei de subscripció premium perquè funcioni. El servei premium de YouTube ofereix els seus avantatges en proporcionar accés a milions de vídeos sense publicitat i també inclou música de YouTube. A més, permet controls parentals per controlar l’activitat de visualització dels nens.


Dissabtes de la Física 2016\nEl Departament de Física de la Univeritat Autònoma organitza des de fa 15 anys els Dissabtes de la Física, jornades adreçades majoritàriament als estudiants de batxillerat per tal de promoure el seu interès per la Física. Us comuniquem que aquest any les dates seran les següents: 6, 13 20 i 27 de febrer i 5 de març.\nEn les properes setmanes rebrem més informació al respecte, si hi esteu interessats envieu un correu a roger.marigo@escolapia.cat\nXI Premi PRBB\nLa Facultat de Ciències de la Salut i de la Vida de la Universitat Pompeu Fabra (UPF) i el Parc de Recerca Biomèdica de Barcelona (PRBB), amb el propòsit comú d’incentivar la recerca en ciències biomèdiques, convoquen per onzè any consecutiu el Premi PRBB de recerca en ciències de la salut i de la vida per a estudiants de batxillerat.\nSeran guardonats els 5 millors treballs de recerca en aquest àmbit realitzats durant el present curs acadèmic 2015-2016 en centres de secundària i batxillerat públics, concertats o privats de Catalunya. A més, s'atorgaran dues mencions especials.\nEls premis que s’ofereixen en aquesta edició són els següents:\nQuart Premi: 1 lector digital + 2 llibres de divulgació científica\nCinquè Premi: 1 lector digital\nDues mencions especials:\nAl millor treball de reflexió científica: 4 llibres de divulgació científica\nAl treball més original: 4 llibres de divulgació científica\nEl termini de registre i presentació dels treballs finalitzarà el proper 22 de febrer de 2016, a les 9.00h. Per a més informació consulteu les bases de participació o el web del Premi.


Factura de proveïdors: Automatització del procés | TBS-Telecon\nInici » Solucions » Factura Proveïdors\nEls processos manuals que s'utilitzen habitualment són lents, susceptibles de més errors i en ocasions no tenen el control desitjat. Les conseqüència d'això podrien ser que no es processin les factures de proveïdors a temps quedant comptes exposades, reduint o perdent descomptes i rebent algun tipus de sanció.\nLa solució d'automatització del procés de factures de proveïdors li permet crear un workflow electrònic on introduir les seves factures de proveïdors, verificar-les i aprovar-les sense intervenció manual.\nGràcies a aquest procés automatitzat seva empresa podrà reduir costos i temps destinat a aquesta finalitat, a més de millorar la col·laboració i satisfacció dels seus proveïdors. El benèfics d'implementar aquesta solució són nombrosos, els principals quedarien resumits a continuació:\nFins a un 65% en reducció del temps destinat a gestionar les factures de proveïdors.\nReducció de fallades en la introducció de les dades.\nEstalvi de fins a un 60% en estalvi de costos operatius en material i gestió manual.\nPotenciar els descomptes comercials.\nMinimitzar qualsevol tipus de sanció per retards en els pagaments.\nMajor control general en la gestió, gràcies a la traçabilitat i l'obtenció de reports.\nEliminació de la pèrdua de factures.\nReorganització del personal per dur a terme altres funcions prioritàries a l'empresa.\nLa completa solució de factura de proveïdors que ofereix Grup Telecon automatitza tot el procés de principi a fi millorant notablement la gestió del departament de Comptes a Pagar.\nEl procés pot ser dividit en diverses etapes que detallem a continuació:\nRecepció i escaneig: els documents en paper són digitalitzats mitjançant un procés automatitzat. En casos especials, gràcies una interfície gràfica es poden visualitzar les factures i etiquetar-segons convingui.\nExtracció: gràcies a tecnologies com OCR, ICR, lector de codis de barres i un un excel·lent mòdul de captura amb la seva base de dades, la solució de factures de proveïdors permet extreure les dades que es considerin importants de les factures de proveïdors i generar amb ells el corresponent document en l'aplicació de gestió.\nVerificació i gestió: mitjançant les eines proporcionades per la solució i uns criteris preciamente definits (número de factura, nom de proveïdor, etc.) podrà organitzar el flux de treball que les factures han de seguir per ser aprovades o no. L'aprovació, rebuig o posada en espera podrà fer a través d'una intuïtiva d'una interfície de validació. Hi ha la possibilitat d'adjuntar en qualsevol moment documents per validar la factura o no. Es pot arribar a eliminar totalment qualsevol intervenció manual, en els casos que les factures compleixin una sèrie de requisits prèviament acordats amb el proveïdor i configurats en l'aplicació.\nArxivat: tant les dades de la factura com una còpia de l'original són integrats en el sistema de gestió de l'empresa de manera que qualsevol persona amb la pertinent autorització podrà accedir còmodament a ella. La solució automàtica del procés de factures de proveïdors permet cerques mitjançant diversos criteris, facilitant la localització de qualsevol factura.\nInforme i Auditoria: totes les factures són fàcilment localitzables i totes les etapes del procés poden ser monitoritzades de manera que es puguin analitzar i extreure conclusions i informes.\nSi està interessat a implementar una solució d'automatització del procés de factura de proveïdors a la seva empresa, ompli el següent formulari i ens posarem en contacte amb vostè per a assessorar.


El LiberisLiber arriba a la segona edició amb el doble d'editorials - Garrotxa Digital\nComentaris tancats a El LiberisLiber arriba a la segona edició amb el doble d’editorials\nLa Fira d’Editorials independents LiberisLiber de Besalú torna aquest cap de setmana. És la segona edició d’aquesta fira que, en només un any, ha doblat les editorials participants i ha ampliat les activitats que s’organitzen al voltant del certamen.\nEls cercles culturals independents es caracteritzen per oferir productes diferents als que surten de les grans empreses del sector. Però moltes vegades el seu treball queda amagat dins l’àmplia oferta que ofereix la indústria cultural. La Fira de llibres Liberisliber va néixer perquè des de l’organització van veure el gran desconeixement de la feina que fan les petites editorials independents. L’any passat es va celebrar la primera edició de la LiberisLiber, una fira única a Cataluya. L’èxit va ser rotund, fet que ha portat als organitzadors a ampliar el certamen en aquesta segona fira. La segona LiberisLiber es celebrarà aquest cap de setmana, al centre històric de Besalú.


Ràdio Balaguer - L'Hospital Arnau de Lleida habilita el gimnàs amb llits per a malalts amb coronavirus. També està previst derivar pacients a centres sanitaris privats i hotels en cas que sigui necessari\nL'Hospital Arnau de Lleida habilita el gimnàs amb llits per a malalts amb coronavirus. També està previst derivar pacients a centres sanitaris privats i hotels en cas que sigui necessari\nL'Hospital Universitari Arnau de Vilanova de Lleida ha habilitat el gimnàs del centre amb llits per acollir malalts amb coronavirus en cas que sigui necessari. Els hospitals de Lleida també compten amb la possibilitat de derivar pacients lleus a centres sanitaris privats i a hotels i de moment ja s'han derivat alguns malalts des de l'Hospital Arnau de Vilanova i el Santa Maria cap a clíniques privades com la Perpetuo Socorro o la Montserrat, totes dues a la capital del Segrià. A més, hotels com el Nastasi s'han ofert per acollir pacients amb covid-19 i Salut ho està estudiant. La demarcació de Lleida ja compta amb més de 300 casos positius confirmats de covid-19 coronavirus i vint morts.


La FP Dual serà clau en el futur laboral dels joves - Diari de Girona\nVI Fòrum Aliança per a la FP Dual\nLa FP Dual serà clau en el futur laboral dels joves\nL'esdeveniment ha emfatitzat la importància del model educatiu en la recuperació del país\nesther alonso 16.10.2020 | 09:55\nVI Fòrum Aliança per a la FP Dual.\nSota el títol "FP Dual, motor d'ocupabilitat i transformació social", el VI Fòrum Aliança per a la FP Dual ha posat de manifest el paper clau d'aquest model educatiu en la recuperació del país després de la crisi de la Covid-19. Capaç de generar ocupació de qualitat entre els joves, la FP Dual s'adapta ràpidament a les necessitats del mercat, afavorint la bona salut del teixit empresarial públic i privat. La sisena edició del Fòrum Aliança per a la FP Dual, la primera en format en línia, realitzada els dies 8 i 9 d'octubre, ha sigut coorganitzada per la Fundació Bertelsmann i la Cambra de Comerç d'Espanya, cofinançada pel Fons Social Europeu i ha tingut com a media partners Prensa Ibérica i Grup Zeta.\nL'esdeveniment, conduït per Angie Rigueiro, presentadora de les Noticias de la Mañana d'Antena 3, ha comptat amb l'assistència diària de més de 1.000 persones i la participació de 35 ponents nacionals i internacionals de diferents àmbits, amb l'objectiu d'aportar una visió més global i transversal sobre el desenvolupament d'iniciatives que contribueixin a la millora d'aquest sistema formatiu. Al Fòrum també s'han abordat els reptes i estratègies per al model després de la Covid-19, així com les claus per augmentar la qualitat de la FP Dual, experiències de xarxes d'aprenents, avenços del model en diversos sectors i bones pràctiques de pimes, centres educatius i institucions.\nFrancisco Belil, vicepresident de la Fundació Bertelsmann, va obrir la benvinguda institucional recordant la importància de promoure aquesta formació que ofereix feina real en una Espanya a la cua de l'atur europeu juvenil, amb un 41,7% de desocupats en aquesta franja d'edat, segons l'últim informe d'Eurostat. "Estem en fase d'adaptació a la Covid. La FP Dual s'ha de digitalitzar per millorar la seva eficiència, però tots aquests canvis no afectaran l'enorme potencial que té el fet que els joves tinguin una formació que conjugui teoria i pràctica. En aquest context d'incertesa, apostar per la FP Dual continua sent una oportunitat única".\nÁngel Asensio, vicepresident tercer de la Cambra d'Espanya i president de la Cambra de Madrid va fer èmfasi en la necessitat d'unir forces per millorar l'ocupabilitat dels menors de 25 anys. Segons va assenyalar, "la incorporació de nous talents és el que fa que les nostres empreses vagin evolucionant, siguin competitives i s'adaptin al canvi dels temps. Una de les formes que hi ha de fer-ho és a través de la FP Dual, prova d'això és que, des de l'any 2008, aquest sistema formatiu presenta un 77% d'increment. A més, les ofertes de treball són d'un 42% per a la FP Dual enfront del 38% als graduats".\nAntonio Garamendi, president de la CEOE, va afirmar durant l'esdeveniment que: "La FP Dual és un factor clau per impulsar la competitivitat empresarial, la formació dels treballadors i per millorar l'ocupabilitat dels nostres joves".\nAquest ès el moment\nDurant les intenses jornades del Fòrum, es va manifestar amb diversos exemples la boníssima evolució que aquest model formatiu està tenint al nostre país, així com la seva projecció de futur a Espanya. Tal com va declarar Clara Bassols, directora de la Fundació Bertelsmann: "l'esdeveniment ha posat de manifest que les empreses participen en la FP Dual pel seu propi interès, cosa que és un excellent argument de vendes tant per al sector públic com també per al privat. En aquest Fòrum també s'ha constatat l'interès i l'impuls per part de tots els agents de la FP Dual per portar a terme una formació de qualitat. A més a més, els nostres joves ambaixadors, dels quals ens sentim molt orgullosos, promouen la FP Dual amb altres joves més enllà de les fronteres i estan portant a terme un treball collaboratiu extraordinari amb els aprenents francesos".\nRespecte a la manera com han abordat tots els agents implicats en aquest model formatiu la crisi generada per la Covid-19, la directora de la Fundació Bertelsmann, va afirmar que "la FP Dual ha demostrat que pot funcionar durant una pandèmia i que, amb creativitat, illusió i ganes, es troben solucions. Les dificultats d'aquesta crisi no han fet sinó afavorir innovacions i millores en aquest sistema educatiu".\nEn aquesta mateixa línia, Inmaculada Riera, directora general de la Cambra de Comerç d'Espanya, va felicitar l'organització per l'èxit obtingut en les dues jornades i també va voler destacar el paper clau de les empreses en aquest model d'educació subratllant la FP Dual com a "generadora i dinamitzadora d'ocupació clau per a la recuperació de la crisi sanitària i econòmica ocasionada per la Covid-19".\nPer la seva part, Clara Sanz, secretària general de Formació Professional del Ministeri d'Educació i Formació Professional, encarregada de clausurar l'esdeveniment, va destacar la necessitat d'impulsar la FP Dual des del sector públic ja que "per la seva capacitat de crear ocupació de qualitat i millorar la competitivitat i el nostre capital humà, aquest sistema és part de l'estratègia de la recuperació del país. Aquest és el moment de la FP Dual".\nRússia anuncia la producció massiva de la vacuna a partir del desembre.\nFinançar-se més enllà de la banca tradicional.\n«Amb la COVID-19, el futur ens va arribar en 48 hores i l'afrontem amb optimisme».